Jukka Liedes
**Jukka Antero Liedes** (s. 7. syyskuuta 1946 Helsinki) on suomalainen opetus- ja kulttuuriministeriön entinen virkamies. Koulutukseltaan hän on oikeustieteen kandidaatti. Hän jäi eläkkeelle vuonna 2014.

Ennen siirtymistään virkamieheksi 1980-luvulla Liedes toimi muun muassa Teoston juristina. Vuonna 1991 hän sai Suomen Ääni- ja kuvatallennetuottajat ÄKT ry:n Erikois-Emma-palkinnon. Vuonna 1998 Liedes valittiin Maailman henkisen omaisuuden järjestön (WIPO, World Intellectual Property Organization) tekijänoikeuskysymyksiä käsittelevän komitean puheenjohtajaksi. Liedes toimi WIPO:n tekijänoikeustapaamisissa puheenjohtajana jo 1980-luvun puolivälistä saakka. Hänet oltiin lähellä valita WIPO:n pääjohtajaksi 1990-luvulla.*lähde?*

Liedes toimi kulttuuriministerin alaisen viestintäkulttuuriyksikön päällikkönä opetusministeriössä ja osallistui opetusministeriön asettamaan tekijänoikeustyöryhmään (1. tammikuuta 2004 – 31. joulukuuta 2005), joka valmisteli hallituksen esityksen kulttuuriministeri Tanja Karpelalle Suomen tekijänoikeuslainsäädännön muuttamiseksi (HE 28/2004 vp eli niin kutsuttu Lex Karpela). Liedes edusti opetusministeriötä myös tekijänoikeusjärjestö Gramexin Esittävän Säveltaiteen Edistämiskeskuksessa (ESEK).

Liedes nousi Suomessa ristiriitaiseen julkisuuteen, kun muun muassa ravintola-alan *Suurtalousuutiset*-lehti ja *Tietokone-lehti* kertoivat hänen mahdollisesta jääviydestään tekijänoikeuslain valmistelussa. Liedes oli kohua herättäneen tekijänoikeuslakiesityksen päävalmistelija. Liedeksen toiminnasta ja asemasta tehtiin vuonna 2005 useita kanteluja eduskunnan oikeusasiamiehelle. Apulaisoikeusasiamies Jukka Lindstedt antoi lokakuussa 2007 päätöksen, jossa piti Liedeksen toimintaa ongelmallisena. Vuoden 2022 tammikuussa opetus- ja kulttuuriministeri jälleen palkkasi Liedeksen asiantuntijaksi avustamaan ministeriötä jatkovalmisteluissa tekijänoikeuslain uudistushankkeessa, jolla toimeenpannaan Euroopan unionin DSM-direktiivi.

Lähteet
-------

1. ↑  *Kuka kukin on 2007.* Otava 2006.
2. ↑  Laurila, Petri – Salo, Mikko (toim.): *Suomen lakimiehet – Finlands jurister 2003*, s. 594. Suomen Lakimiesliiton kirjasarja, 118. Helsinki: Talentum, 2003. ISSN 0585-9530. ISBN 952-14-0637-2.
3. ↑  Oksanen, Ville: Tekijänoikeuden superviikko *Tivi*.  10.10.2014. Viitattu 11.1.2016.
4. ↑  Emma-gaala 1991 *Emma-gaala*. Viitattu 25.3.2023.
5. ↑  Jukka Liedes johtaa uutta pysyvää kansainvälistä tekijänoikeuskomiteaa (Arkistoitu sivu) *Kirjastolehti*.  16.11.1998. Viitattu 11.1.2016.
6. 1 2  Lehto, Tero: Tekijänoikeuslakia valmistellut virkamies Gramexin hallinnossa *Tivi*.  16.9.2005. Viitattu 11.1.2016.
7. ↑  Tekijänoikeusjärjestöt ravintoloiden kimpussa. (Arkistoitu sivu.) *Suurtalousuutiset*, 2004, nro 8. Artikkelin verkkoversio. Viitattu 11.1.2016.
8. ↑  Poropudas, Timo: Liedes istui sopimattomilla tuoleilla Lex Karpelan valmistelussa *Digitoday*.  8.10.2007. Viitattu 11.1.2016.
9. ↑  Tekijänoikeuslain uudistus - DSM-direktiivin toimeenpano - OKM - Opetus- ja kulttuuriministeriö *web.archive.org*.  10.2.2022. Viitattu 10.2.2022.

Aiheesta muualla
----------------

* Opetusministeriö antoi väärää tietoa tekijänoikeuslaista.[vanhentunut linkki] *Digitoday.*
* Hallituksen esitys 28/2004.